b'\n_START_ARTICLE_\nNyord (\xc3\xb8y)\n_START_PARAGRAPH_\nNyord er en liten \xc3\xb8y nord for M\xc3\xb8n med et areal p\xc3\xa5 4,99 km\xc2\xb2. Siden 1968 har \xc3\xb8ya v\xc3\xa6rt landfast med M\xc3\xb8n via \xc3\xa9n demning og en lav bro med kun en veibane. Nyord Enge, som utgj\xc3\xb8r \xc3\xb8yas \xc3\xb8stlige ca. 700 t\xc3\xb8nner, er kjent som et av Danmarks aller beste fugleomr\xc3\xa5der. Fra et offentlig tilgjengelig fuglet\xc3\xa5rn ved veien mellom broen og Nyord by er det god utsikt over fugleomr\xc3\xa5dene. \xc3\x98yens vestlige 200 t\xc3\xb8nner er fruktbar morenejord. Her ligger ogs\xc3\xa5 byens lille havn._NEWLINE_I 1900 var innbyggertallet i den lille landsbyen, hvor g\xc3\xa5rdene stadig ligger samlet, ca. 360. N\xc3\xa5 er innbyggertallet 50 personer (per 1. januar 2005). Utover fiskeri og landbruk levde nyordboerne av losvirksomhet gjennom de lavtvannsfarvannene run \xc3\xb8ya. Et lite los-utkikkshus p\xc3\xa5 \xc3\xb8yas h\xc3\xb8yeste punkt, litt i utkantetn av Nyord By, minner stadig om den tiden._NEWLINE_Da \xc3\xb8ya i 1845 ble selvstendig sogn, utskilt fra Stege landsogn, fikk den ogs\xc3\xa5 en egen kirke. Den var en s\xc3\xa6rpreget \xc3\xa5ttekantet bygning oppf\xc3\xb8rt av arkitekten Otto M. Glahn med Frederiksberg kirke som forbilde. Kirkeklokkene henger ikke i selve kirken, men i et meget enkelt klokket\xc3\xa5rn som er f\xc3\xb8rt opp i tre ved siden av kirken. I 1983 fik kirken et Demant-orgel fra 1870. Orgelet kom fra Paarup kirke ved Odense. Kirkeg\xc3\xa5rden ligger ca. 2 kilometer utenfor Nyord by._NEWLINE_Under svenskekrigen var \xc3\xb8yen blant annet tilfluktssted for Svend Gj\xc3\xb8nge og hans folk inntil de ble sendt vekk av lensmannen Christoffer Lindenow, som fryktet svenskenes overmakt.'